stanford-oval/wikipedia huggingface dataset:
CAPTCHA

תמונת CAPTCHA המכילה את צירוף האותיות "smwm"
CAPTCHA במחשבים הוא מבחן אתגר מענה (challenge-response) שמטרתו להבטיח שהתשובה אינה מופקת באמצעות מחשב. במנגנון מעורב בדרך כלל מחשב המייצר שאלה אקראית, כזו שלאדם קל לענות עליה אך למחשב קשה מאוד. מבחן CAPTCHA בדרך כלל מבקש מהמשתמש להקליד אותיות או מספרים המופיעים בצורה מעוותת על המסך.
CAPTCHA הוא סוג של מבחן טיורינג, שבו מחשב ממונה על הבדלה בין אדם למחשב, בשונה ממבחן טיורינג הקלאסי בו אדם באמצעות שיחה ושאלות מנסה להבדיל בין מחשב לאדם.
מקור השם

את השם CAPTCHA טבעו לראשונה לואיס פון אהן, מנואל בלום, ניקולאס ג' הופר מאוניברסיטת קרנגי מלון וג'ון לנגפורד מ־IBM. השם הוא ראשי התיבות של "Completely Automated Public Turing test to tell Computers and Humans Apart", ובעברית: "מבחן טיורינג ציבורי אוטומטי לחלוטין להבחנה בין מחשבים ובני אדם". אוניברסיטת קרנגי מלון ניסתה לרשום את השם כסימן רשום אך ויתרה על הרעיון.
האקדמיה ללשון העברית קבעה את המונח "אימות אנוש" לקפצ'ה.
היסטוריה

שתי קבוצות טענו שהן הראשונות לפתח מנגנון CAPTCHA: קבוצה אחת מחברת AltaVista שכללה את אנדרי ברודר ועמיתים על מנת למנוע מבוטים להוסיף כתובות URL למנוע החיפוש. כדי ליצור תמונות עמידות לסריקת OCR (זיהוי תווים אופטי) הצוות חקר מצבים שסריקתם הניבה תוצאות גרועות. קבוצה שנייה כללה את לואיס פון אהן ומנואל בלום אשר הרחיבו את הרעיון לכל תוכנה היכולה להבדיל בין אדם למחשב. פון אהן ובלום הראו גם מספר דוגמאות למנגנוני CAPTCHA, כולל המנגנון המסחרי הראשון שאומץ על ידי Yahoo!.
אולם המחלוקת הוסרה דווקא על ידי קבוצה שלישית שכללה את גילי רענן, אילון סולן וערן רשף, אשר עבדו במסגרת חברת סנקטום על פיתוח קיר אש ליישומי אינטרנט, אשר הגישה בקשה לפטנט בשנת 1997שכותרתה הייתה: "מערכת להפרדה בין אדם למכונה" והתבססה על שימוש ביכולות חישה אנושיות היעילות בהרבה משל מחשב.
יישומים

היישום הנפוץ ביותר של CAPTCHA הוא בטפסים אלקטרוניים באתרי אינטרנט, שם מתבקש המשתמש לזהות טקסט מעוות ולהקליד אותו בתיבה לפני שליחת הטופס, וזאת על מנת למנוע התקפות DoS או מילוי טפסים ממוכן. מערכות המעוניינות למנוע שימוש על ידי מכונה (הצבעה, דירוג וכו') משתמשות ב־CAPTCHA כדי לוודא שהמשתמשים בהן הם בני אדם.
שימוש מקורי ב-CAPTCHA נעשה בפרויקט reCAPTCHA: מערכת reCAPTCHA מציגה לגולש CAPTCHA הכוללת מילים שלא זוהו על ידי תוכנות לזיהוי תווים אופטי, ובכך מסייעת בהמרת טקסטים מודפסים לפורמט דיגיטלי.
עקיפת המנגנון

על מנת לנסות להתגבר על מנגנון ה־CAPTCHA ניתן לנסות ליישם את השיטות הבאות:
ניצול פרצות אבטחה או באגים המאפשר לעקוף את המנגנון.
שיפור תוכנות זיהוי תווים אופטי.
שימוש בבני אדם עבור חלק מהעקיפה.
עקיפת המנגנון > יישום לקוי

כמו בכל מערכת אבטחה, יישום לקוי או לא מלא של המערכת עלול לחשוף פרצות אבטחה הניתנות לניצול בידי תוקפים. במקרים אלה, הבעיה אינה בבסיס התאורטי של המערכת אלא באופן בו מממשים את המערכת כך שגם במערכת חזקה באופן תאורטי, מתקיימות בעיות מעשיות הנובעות מתכנון או ביצוע לקויים.
עקיפת המנגנון > שיפור תוכנות זיהוי תווים

מספר מחקרים ניסו להתמודד עם הבעיה בזיהוי תווים במערכות CAPTCHA ויזואליות על ידי שימוש ברעיונות הבאים:
הסרת הרקע.
חלוקת התמונה לתווים בודדים.
זיהוי כל אות בנפרד.
שלבים 1 ו־3 יכולים להתבצע בקלות על ידי מחשב. נכון ל-2012, בני אדם עדיין יכולים להפריד את האותיות בתמונה באופן טוב יותר מאשר מחשבים. במערכת בהן הרקע מורכב מצורות הדומות לאותיות והאותיות מחוברות ביניהן על ידי צורות אלה, קשה עדיין להפריד את האותיות באופן אוטומטי באמצעות מחשב. מסיבה זו, יישומי CAPTCHA חזקים יתמקדו בחלוקת התווים כדי להקשות על הפיצוח.
מספר יישומי CAPTCHA אשר נמצאים בשימוש נפרצו. דוגמאות אחדות הן אחד היישומיים המוקדמים של Yahoo! שנקרא "EZ-Gimpy", המערכת בה משתמש אתר האינטרנט PayPal ומספר יישומי קוד פתוח. פריצת המערכת של Yahoo! פורסמה בינואר 2008 על ידי גוף בשם Network Security Research, זמן קצר לאחר מכן נפרצו גם המערכות של הוטמייל ו־Gmail.
עקיפת המנגנון > שימוש בבני אדם על מנת לפתור את ה־CAPTCHA

בשיטה זו ניתן לבנות בוט הממלא באופן אוטומטי את הטופס וכאשר הוא מגיע לחלק בו צריך לפתור את ה־CAPTCHA הוא מעביר אותו למפעיל על מנת שיפתור אותו.
שיטה נוספת שניתן ליישם היא שימוש ב־CAPTCHA שהתקבל מאתר אחד באתר אחר השייך לפורץ, וכך הגולשים באתר פותרים את ה־CAPTCHA עבור הבוט אשר מעביר את הפתרון לאתר אליו הוא מעוניין לפרוץ.
שימוש ב-CAPTCHA לתועלת

כאשר הערכות השימוש ב-CAPTCHA עומדות על 200 מיליון ביום, לפי חישוב של 10 שניות לכל אחד, מתבזבזות 500,000 שעות כל יום שיכולות להיות מנוצלות לתועלת. עובדה זו גרמה  ללואיס פון אהן לחשוב על האפשרות להשתמש בכל ההקלדות האלה להעביר ארכיונים שלמים, שלא ניתן לפענח את המילים לטקסט על ידי סריקה, בעזרת שימוש במיקור המונים זה לטקסט דיגיטלי, ופיתח את reCAPTCHA. לדוגמה עיתון The Times, אשר מפורסם משנת 1851 משתמש בשירות זה של החברה של לואיס פון אהן כדי להעביר את כל ארכיון העיתונים שלה לטקסט.
אפשר לראות זאת בכך שה-CAPTCHA דורשת להקליד שתי מילים כאשר אחת המילים היא מילה סרוקה ולא ידועה למערכת והמילה השנייה משמשת בתור מבחן טיורינג הפוך כדי לוודא שהמקליד הוא אדם ולא מחשב. המילה השנייה נבדקת האם היא דומה לתוצאה של מספר מנגנוני OCR, ואם כן ניתן לעבור את המבחן. לאחר מכן המילה נשמרת במאגר ונבדקת מול התשובות של משתמשים שונים ואם כולם ענו בצורה זהה, אפשר להניח שזאת ההקלדה הנכונה ולהכניס למאגר, וכך להמיר טקסטים מודפסים שלמים לטקסטים דיגיטליים.
הערות שוליים

↑  The Official CAPTCHA Site, www.captcha.net
↑  Trademark Status & Document Retrieval, tsdr.uspto.gov
↑  "Method and system for discriminating a human action from a computerized action". 2004-03-01.
↑  Kumar Chellapilla, Kevin Larson, Patrice Simard, Mary Czerwinski (2005). "Computers beat Humans at Single Character Recognition in Reading based Human Interaction Proofs (HIPs)" (PDF). Microsoft Research. אורכב מ-המקור (PDF) ב-2006-03-23. נבדק ב-2006-08-02.{{cite web}}:  תחזוקה - ציטוט: multiple names: authors list (link)
↑  Breaking the PayPal CAPTCHA
↑  PWNtcha - captcha decoder
↑  Examples of breakings - CAPTCHA.ru
↑  Network Security Research and AI
↑  Dawson (2008-04-15). "Windows Live Hotmail CAPTCHA Cracked, Exploited". Slashdot. SourceForge. נבדק ב-2008-04-16.
↑  Dawson (2008-02-26). "Gmail CAPTCHA Cracked". Slashdot. SourceForge. נבדק ב-2008-04-16.
↑  Doctorow, Cory (2004-01-27). "Solving and creating CAPTCHAs with free porn". Boing Boing. נבדק ב-2016-11-20.
↑  History & Evolution of CAPTCHA - CAPTCHA Versions, Masai School, ‏2022-07-25 (באנגלית)
↑  Gugliotta, Guy (2011-03-28). "Deciphering Old Texts, One Woozy, Curvy Word at a Time". The New York Times (באנגלית אמריקאית). נבדק ב-2020-03-28.
| --- | --- |
בקרת זהויות :  NLI: 987007542910105171  BnF: cb17001362r (data)  GND: 4828986-3  LCCN: sh2009002990  SUDOC: 189468181 
דוגמאות לטקסט מעוות לשימוש בטפסים אלקטרוניים
Confident (אלבום)

Confident (בעברית: חדורת ביטחון) הוא אלבום האולפן החמישי של הזמר\ת האמריקאי\ת דמי לובאטו. האלבום יצא לאור ב-16 באוקטובר 2015. האלבום יצא על ידי חברות התקליטים הוליווד רקורדס, איילנד רקורדס וסייפהאוס רקורדס. האלבום מכיל שני שיתופי פעולה: הראשון הוא בשיתוף הזמרת האוסטרלית איגי אזליה, והשני בשיתוף הראפרית האמריקאית סיירה. לובאטו הייתה שותפה בכתיבת רוב שירי האלבום, ועבדה עם הכותבים והמפיקים מקס מרטין, ראיין טדר, סטיב מאק, רמי יעקב, סטארגייט ועוד כותבים רבים אחרים. דמי החלה לעבוד על האלבום בסוף שנת 2014, וב-26 באוגוסט 2015, פרסמה את עטיפת האלבום ואת רשימת השירים, והכריזה כי הוא עתיד לצאת לאור באוקטובר של אותה השנה. האלבום הגיע למקום הראשון בקנדה, ולעשרת המובילים ב-15 מדינות אחרות, ובהן בריטניה וארצות הברית.
ב-28 באוגוסט 2015, יצא האלבום לרכישה מוקדמת.
רקע והקלטות

ב-18 בדצמבר 2013 אישרה לובאטו כי לא תמשיך לעונה נוספת כשופטת באקס פקטור כיוון שהיא מעוניינת להתרכז בסיבוב ההופעות שלה ובהקלטת אלבום אולפן נוסף: "התחלתי להקליט אלבום חדש ואני מתכננת להקליט אותו במהלך סיבוב ההופעות שלי." היא הוסיפה, "מעולם לא הייתי כל כך בטוחה בעצמי, אני נשמעת בדיוק כמו שאני רוצה ויודעת שאני יכולה, האלבום נותן לי את ההזדמנות להראות את זה לאנשים." בהמשך אמרה כי היא מרגישה שזו היצירה הטובה ביותר שלה עד כה ועוררה ציפייה רבה בקרב מעריציה. בפברואר 2015, לובאטו רמזה על האלבום במספר פוסטים בטוויטר, ובהם כתבה: "אף פעם לא הייתי יותר בעלת ביטחון בקול שלי. אף פעם לא הייתי בטוחה מי אני כאמנית, ומעולם לא הרגשתי כל-כך 'רעבה' ומלאת אנרגיה וכוח." לאחר מכן היא תיארה את האלבום כ-"מאוד מייצג את אישיותי."
ביוני 2015, לובאטו אישרה כי הייתה באולפן כמעט כל יום, ושהיא תוציא מוזיקה חדשה "בקרוב מאוד". היא סיפרה ל-MTV כי: "במשך כל הזמן הזה, חקרתי קולות וצלילים שונים, והתמקדתי ביצירה שאני מאוד גאה בה." היא בנוסף ביטאה את רצונה לעבוד עם הראפרית איגי אזליה. בריאיון לראיין סיקרסט, סיפרה דמי; "אני לא כל-כך רצינית יותר.", והוסיפה, "אני סיימתי עם הסיפורים העצובים האלה, זה פרק חדש, חיים חדשים, אלבום חדש - זו לגמרי דמי חדשה".
סינגלים

"Cool for the Summer" הוא הסינגל הראשון והפותח מן האלבום. הסינגל יצא לאור ב-1 ביולי 2015. במהרה זכה הסינגל להצלחה רבה, כאשר בשעתו הראשונה באייטונס בארצות הברית הגיע הסינגל למקום הראשון. ובנוסף, באייטונס הכללי אצל לא פחות מ-33 מדינות, ביניהן ישראל הצליח הסינגל להגיע למקום ה-1. כתוצאה מכך כבש הסינגל את המקום הראשון באייטונס העולמי, ולובאטו אף שברה את השיא האמריקאי במספר ההורדות הדיגיטליות תוך שלוש וחצי שעות בלבד, במהלכו נקנו למעלה מ-400,000 עותקים והסינגל הוכרז על ידי מנהלי ויוצרי אייטונס כ"סינגל כסף כפול".[דרוש מקור] ב-23 ביולי יצא הווידאו קליפ הרשמי של השיר בערוץ ה-Vevo של הזמרת, באתר יוטיוב. גם הוא זכה להצלחה רבה כאשר נכון ל-6 ביולי 2017, צבר קרוב ל-300 מיליון צפיות, והפך לווידאו קליפ השלישי הנצפה ביותר של הזמרת. הסינגל הגיע למקום ה-11 בבילבורד הוט 100, והפך לשיר השלישי המצליח ביותר של הזמרת במצעד זה.
"Confident" הוא הסינגל השני מן האלבום. הסינגל יצא לאור ב-18 בספטמבר 2015. הסינגל הודלף לרשתות החברתיות ב-23 באוגוסט, ויצא לאור באופן רשמי לאייטונס ב-18 בספטמבר. במהרה זכה הסינגל להצלחה בינונית כאשר הגיע למקום ה-21 במצעד הבילבורד הוט 100. ב-9 באוקטובר יצא לאור הווידאו קליפ לשיר. הווידאו קליפ נוגע בעיקר בנושא הריגול, כאשר ניתן לראות את לובאטו בווידאו קליפ מבצעת "משימות" כביכול אשר יצילו את העולם. בין לבין ניתן לראות את לובאטו כאשר היא לוחמת באישה, שוברת קירות עם ג'יפ וקטעי אקשן נוספים. נכון ל-6 ביולי 2017, הווידאו קליפ צבר קרוב ל-200 מיליון צפיות והוא ה-6 הנצפה ביותר של הזמרת.
"Stone Cold" הוא הסינגל השלישי והאחרון מן האלבום. הסינגל יצא לאור ב-21 במרץ 2016. תחילה, הועלתה לערוץ ה-Vevo של הזמרת גרסה חיה באולפן ההקלטות שלה שבה היא שרה את השיר, ולאחר מכן ב-23 בפברואר 2016, יצא הווידאו קליפ הרשמי. בווידאו קליפ ניתן לראות את לובאטו כשהיא לבושה בסוודר בצבע טורקיז. לאור כל הקליפ ניתן לראותה הולכת בהר מושלג ובין לבין ניתן לראותה בתוך אמבטיה. נכון ל-6 ביולי 2017, הווידאו קליפ צבר קרוב ל-100 מיליון צפיות, והוא הווידאו קליפ ה-10 הנצפה ביותר של הזמרת. ב-9 באוקטובר 2015, הוכרז כי השיר יהיה כסינגל לקידום מכירות.
קידום האלבום

ב-29 בספטמבר 2015, הזמרת הכריזה כי החביאה במקומות שונים בעולם קופסאות מיוחדות. כל קופסה הכילה בתוכה הצצה לשיר מתוך האלבום. שתי הקופסאות הראשונות נמצאו באותו היום בניו יורק. הקופסה הראשונה הכילה בתוכה הצצה לשיר "Stone Cold", והשנייה הכילה בתוכה הצצה לשיר "Old Ways". לאחר שנמצאו שתי הקופסאות בניו יורק, ביצעה הזמרת בהופעתה שם את השיר "Stone Cold". לקראת צאת האלבום הזמרת הוציאה לאור סרטונים קצרים לערוץ ה־יוטיוב הפרטי שלה, בהם היא מדברת על כל שיר מתוך האלבום ועל הסיפור מאחוריו, מה שגרם לסקרנות רבה בקרב מעריציה ומבקריה של הזמרת. ב-23 באוקטובר העלתה לובאטו את כל שירי האלבום לערוץ היוטיוב שלה. על מנת להגדיל את השיגי האלבום בשבוע הראשון, דמי ביקשה מהמעריצים שלה להשמיע את האלבום שלה באפליקציית המוזיקה ספוטיפיי, כאשר הגיעה ליעד ההשמעות הרצוי, לובאטו הוציאה לכבוד מעריציה ווידאו קליפ מיוחד לשיר "Waiting for you".
רשימת שירים

| Confident> מס' | Confident> שם | Confident> כותב(ים) | Confident> משך | Confident>  | Confident>  | Confident>  | Confident>  | Confident>  | Confident>  |
| --- | --- | --- | --- | --- | --- | --- | --- | --- | --- |
| 1. | Confident  | דמי לובאטו, מקס מרטין, סאוון קוטצ'ה, איליה סלמנזאדה | 3:25 |  |  |  |  |  |  |
| 2. | Cool for the Summer  | לובאטו, מרטין, קוטצ'ה, עלי פיאמי, אלכסנדר אריק קרונלנד | 3:34 |  |  |  |  |  |  |
| 3. | Old Ways  | אוליביה ווית', ג'ייסון אביגן, סקוט הופמן | 3:24 |  |  |  |  |  |  |
| 4. | For You  | ג'והן קרלסון, דלטון גרנט, סוזאן קטנזרו | 3:41 |  |  |  |  |  |  |
| 5. | Stone Cold  | לובאטו, ליילה פורקרים, גוסטף ת'ורן | 3:11 |  |  |  |  |  |  |
| 6. | Kingdom Come (בשיתוף פעולה עם איגי אזליה)   | לובאטו, ג'וליה מייקלס, אמת'יסט קלי, סטיב מק | 4:04 |  |  |  |  |  |  |
| 7. | Waitin For You (בשיתוף פעולה עם סירא)   | לובאטו, מייקלס, אביגן, שרה מיטשל, מק | 3:12 |  |  |  |  |  |  |
| 8. | Wildfire  | ניקול מוריאר, מיקל אריקסן, ת'ור הרמנסן, ראיין טדר | 3:19 |  |  |  |  |  |  |
| 9. | Lionheart  | מק, אינה רולדסן | 4:04 |  |  |  |  |  |  |
| 10. | Yes  | לובאטו, פורקרים | 3:10 |  |  |  |  |  |  |
| 11. | Father  | לובאטו, פורקרים | 3:55 |  |  |  |  |  |  |
| גרסת דלוקס (בנוסף לכל 11 השירים)> מס' | גרסת דלוקס (בנוסף לכל 11 השירים)> שם | גרסת דלוקס (בנוסף לכל 11 השירים)> כותב(ים) | גרסת דלוקס (בנוסף לכל 11 השירים)> משך | גרסת דלוקס (בנוסף לכל 11 השירים)>  | גרסת דלוקס (בנוסף לכל 11 השירים)>  | גרסת דלוקס (בנוסף לכל 11 השירים)>  | גרסת דלוקס (בנוסף לכל 11 השירים)>  | גרסת דלוקס (בנוסף לכל 11 השירים)>  | גרסת דלוקס (בנוסף לכל 11 השירים)>  |
| --- | --- | --- | --- | --- | --- | --- | --- | --- | --- |
| 12. | Stars  | לובאטו, קארל פאלק, קוטצ'ה, קרונלנד, רמי יעקב | 3:08 |  |  |  |  |  |  |
| 13. | Mr. Hughes  | לובאטו, קרלסון | 3:41 |  |  |  |  |  |  |
| 14. | Cool for the Summer (Jump Smokers Remix)  | לובאטו, מרטין, קוטצ'ה, פיאמי, קרונלנד | 4:25 |  |  |  |  |  |  |
| 15. | Cool for the Summer (Suraci Remix)  | לובאטו, מרטין, קוטצ'ה, פיאמי, קרונלנד | 4:45 |  |  |  |  |  |  |
הערות שוליים

↑  DemiLovatoVEVO (2015-07-23), Demi Lovato - Cool for the Summer (Official Video), נבדק ב-2017-07-05
↑  Demi Lovato - Chart history | Billboard, www.billboard.com (באנגלית)
↑  DemiLovatoVEVO (2015-10-09), Demi Lovato - Confident (Official Video), נבדק ב-2017-07-05
↑  DemiLovatoVEVO, YouTube
↑  [https://www.youtube.com/playlist?list=PLy4Kg0J0Tkeb6bQYacRPhmKuex-qqLChp #CONFIDENT: Track by Track
 - YouTube], www.youtube.com
| דמי לובאטו |
| --- | --- | --- |
| דיסקוגרפיה • וידאוגרפיה • סיבובי הופעות • פרסים ומועמדויות • שירים | דיסקוגרפיה • וידאוגרפיה • סיבובי הופעות • פרסים ומועמדויות • שירים |  |
| אלבומי אולפן | Don't Forget ‏• Here We Go Again ‏• Unbroken ‏• Demi‏ • Confident ‏• Tell Me You Love Me • Dancing with the Devil... the Art of Starting Over • Holy Fvck |  |
| סיבובי הופעות | Demi Live! Warm Up Tour ‏• Live in Concert •‏ A Special Night with Demi Lovato •‏ The Neon Lights Tour ‏• Demi World Tour ‏• Future Now Tour •‏ Tell Me You Love Me World Tour |  |
| טלוויזיה וקולנוע | "דמי לובאטו: חזקה למרות הכל" • "דמי לובאטו: פשוט מסובכת" • "דמי לובאטו: לרקוד עם השטן" |  |
| ערכים קשורים | "4D עם דמי לובאטו" • האחים ג'ונאס • מדיסון דה לה גרזה • סייפהאוס • Moves Me |  |
| דמי לובאטו – שירים |
| --- | --- | --- |
| Don't Forget | "Get Back" •‏ "La La Land" •‏ "Don't Forget" |  |
| Here We Go Again | "Here We Go Again" •‏ "Remember December" |  |
| Unbroken | "Skyscraper" •‏ "Give Your Heart a Break" |  |
| Demi | "Heart Attack" •‏ "Made in the USA" •‏ "Neon Lights" ‏• "Really Don't Care" |  |
| Confident | "Cool for the Summer" •‏ "Confident" •‏ "Stone Cold" |  |
| Tell Me You Love Me | "Sorry Not Sorry" •‏ "Tell Me You Love Me" |  |
| Dancing with the Devil... the Art of Starting Over | "Anyone" • "I Love Me" • "I'm Ready" • "OK Not to Be OK" • "What Other People Say" • "Dancing with the Devil" • "Met Him Last Night" |  |
| Holy Fvck | "Substance" • "Skin of My Teeth" • "29"‏ |  |
| סינגלים אחרים | "This Is Me" ‏• "Wouldn't Change a Thing" ‏• "Let It Go" •‏ "Body Say" ‏• "Échame la Culpa" ‏• "Sober" • "Still Have Me" • "Commander in Chief" |  |
| סינגלים שיווקיים | "Send It On" • "Me, Myself and Time" •‏ "You Don't Do It for Me Anymore" •‏ "Sexy Dirty Love" |  |
| השתתפות בסינגלים | "We Rock" • ‏"We'll Be a Dream" •‏ "Somebody to You" •‏ "Up" ‏• "Irresistible" •‏ "Without a Fight" •‏ "No Promises" ‏• "Instruction" •‏ "I Believe" •‏ "Fall in Line" ‏• "Solo" • "Lonely Hearts" • "Monsters" |  |
| שירים נוספים | "One and the Same" • "My Song for You" • "Fix a Heart" • "For the Love of a Daughter" • "Nightingale" • "Heart by Heart" • "Waitin for You" |  |
| --- | --- |
בקרת זהויות :  MusicBrainz release group: 0df19e51-b297-4721-96b6-43d6874755b9
תרבות מוצ'ה

מפה המראה את השטח שבו התקיימה התרבות (בכתום), וכן את שטח השפעתה (בוורוד)
אתר אל ברוחו
אייל נח
אתר ואקה דל סול
תרבות מוצ'ה (בספרדית: Cultura moche, לחלופין, תרבות מוצ'יקה (Mochica)) שגשגה בצפון פרו עם בירתה ליד העיירה מוצ'ה (אנ') של ימינו, מבערך 100 עד 700 לספירה. חוקרים רבים טוענים כי המוצ'ה לא היו מאורגנים פוליטית כאימפריה או מדינה מונוליתית. במקום זאת, ככל הנראה הם היו קבוצה של ישויות אוטונומיות שחלקו תרבות משותפת, כפי שנראה באיקונוגרפיה העשירה ובארכיטקטורה המונומנטלית ששרדה עד ימינו.
רקע

חברת המוצ'ה הייתה מבוססת על חקלאות, עם השקעה משמעותית בבניית רשת תעלות השקיה להפניית מי הנהרות להשקיית יבוליהם. תרבותם הייתה מתוחכמת; והממצאים הארכאולוגים מתארים את חייהם, עם סצנות מפורטות של ציד, דיג, לחימה, הקרבת קורבנות, מפגשים מיניים וטקסים משוכללים. המוצ'ה ידועים במיוחד בזכות כלי החרס הצבועים בפרוטרוט, העבודות בזהב, מבנים מונומנטליים (ואקה) ומערכות ההשקיה.
ההיסטוריה של המוצ'ה עשויה להיות מחולקת לשלוש תקופות - הופעתה של תרבות המוצ'ה בתקופת המוצ'ה הקדומה (100–300 לספירה), התפשטותה ופריחתה במהלך המוצ'ה התיכונה (300–600 לספירה), היווצרות הגרעין העירוני והקריסה שלאחר מכן במוצ'ה המאוחרת. (500–750 לספירה).
תרבות סלינאר (אנ') שלטה בחופה הצפוני של פרו בשנים 200 לפנה"ס–200 לספירה. לטענת חוקרים מסוימים, זו הייתה תקופת מעבר קצרה בין תרבות קופיסניקה (אנ') לתרבות המוצ'ה.
ישנה הקבלה ניכרת בין האיקונוגרפיה והעיצובים של כלי החרס של המוצ'ה לבין אלו של הקופיסניקה, כולל האיקונוגרפיה של "האל העכביש".
רקע > תחום ההשפעה של תרבות מוצ'ה

תחום ההשפעה של תרבות המוצ'ה מתמקד בכמה עמקים בחוף הצפוני של פרו במחוזות לה ליברטד, למבייקה, עמק הנהר חקטפקה (אנ'), עמק צ'יקמה (אנ'), עמק מוצ'ה (אנ'), עמק וירו (אנ'), עמק צ'או (אנ'), עמק הנהר סנטה (אנ') ונפנה (Nepena), לאורך של כ-400 קילומטרים של קו חוף מדברי ועד 80 קילומטרים בפנים הארץ.
ואקה דל סול, מבנה לבנים דמוי פירמידה על הנהר ריו מוצ'ה, היה המבנה הפרה-קולומביאני הגדול ביותר בפרו, אך הוא נהרס בחלקו כאשר הכובשים הספרדים בזזו את קבריו בחיפוש אחר זהב במאה ה-16. ואקה דה לה לונה הסמוכה נשמרה טוב יותר. קירותיה הפנימיים מכילים ציורי קיר צבעוניים רבים ואיקונוגרפיה מורכבת. האתר נחפר מקצועית מאז תחילת שנות התשעים של המאה ה-20.
אתרים מרכזיים אחרים של המוצ'ה כוללים את ואקה רחדה (אנ'), לומה נגרה (Loma Negra), דוס קבסס (Dos Cabezas), פקאטנמו (אנ'), מכלול אל ברוחו (אנ'), מוקויופה (Mocollope), סרו מאיאל (Cerro Mayal), גלינדו (Galindo), ואנצ'קו (אנ') ופניאמרקה (אנ').
מבני הלבנים של הוואקות נהרסו בעיקר על ידי בוזזים וכוחות הטבע במהלך 1,300 השנים האחרונות. הוואקות ששרדו מוכיחים כי הצבעים בהם השתמשו לצביעת ציורי הקיר שלהם היו תוססים.
מוצ'ה צפוניים ודרומיים

זוהו שני אזורים נבדלים בתרבות המוצ'ה, המוצ'ה הדרומי והצפוני, כשבכל אזור ככל הנראה פעלה ישות פוליטית שונה.
אזור המוצ'ה הדרומי, הנחשב לב ליבה של התרבות, כלל במקור את העמקים צ'יקמה ומוצ'ה, ותואר לראשונה על ידי רפאל לארקו אוילה (אנ'). האתר של ואקה דל סול וואקה דה לה לונה היה ככל הנראה בירת אזור זה.
אזור מוצ'ה הצפוני כלל שלוש מערכות של עמקים:
עמק פיורה (Piura) העליון, סביב אזור תרבות ויקוס (אנ')
מערכת עמק למבייקה התחתון, המורכבת משלושה נהרות: לה לצ'ה (La Leche), רקה (Reque) וסניה (Zaña).
מערכת עמק חקטפקה התחתון.
אזור פיורה היה לגמרי חלק מתרבות המוצ'ה רק לזמן קצר, בשלב המוצ'ה המוקדם, או שלב מוצ'ה מוקדם-ויקוס, ואז התפתח באופן עצמאי.
נראה כי הייתה התפתחות עצמאית רבה בקרב מרכזי המוצ'ה השונים הללו (למעט האזורים המזרחיים). סביר להניח שלכולם היו שושלות שליטים משלהם, הקשורות זו בזו. שליטה ריכוזית בכל אזור המוצ'ה אולי התרחשה מפעם לפעם, אך נראית נדירה.
פמפה גרנדה (אנ'), בעמק למבייקה, על גדת נהר צ'נקאי (Chancay), הפך לאחד מאתרי המוצ'ה הגדולים ביותר, והשתרע על שטח של יותר מ-4 קילומטרים רבועים. האתר היה בולט בתקופת המוצ'ה החמישית (600–700 לספירה), והוא כולל שפע של קרמיקה של מוצ'ה החמישית.
האתר תוכנן ונבנה בפרק זמן קצר, ויש בו מתחם טקסי עצום. הוא כולל את ואקה פורטלסה (Huaca Fortaleza), שהיא הבימה הטקסית הגבוהה ביותר בפרו.
סן חוסה דה מורו (אנ') הוא אתר צפוני נוסף בעמק חקטפקה. הוא בלט בתקופת המוצ'ה התיכונית והמאוחרת (400–850 לספירה). נחפרו כאן קברי מוצ'ה רבים, כולל כמה קברים המכילים נשים בנות מעמד גבוה. נשים אלה תוארו באיקונוגרפיה של מוצ'ה ככוהנות.
תרבות חומרית > כלי חרס

הקדרות של בני המוצ'ה היא אחת מהמגוונות בעולם. הוכח כי הם השתמשו בטכנולוגיית תבניות. היא אפשרה ייצור המוני של צורות מסוימות. אך כלי החרס של המוצ'ה שונים מאוד בצורתם ובנושאיהם, כאשר הפעילויות החברתיות החשובות ביותר מתועדות בכלי החרס, כולל מלחמה, עיבוד מתכת, אריגה ופעילות מינית אנושית.
אמנות קרמיקה פרואנית של החוף הצפוני מסורתית משתמשת במגוון צבעים מוגבל, והיא מסתמכת בעיקר על אדום ולבן; ציור בקו דק, חימר מעוצב במלואו, דמויות מחיי יום יום וכלים מהסוג המכונה "זרבובית ארכוף" (Stirrup spout vessel). קרמיקה של מוצ'ה שנוצרה בשנים 150–800 לספירה מאפיינת סגנון זה. סירים של תרבות מוצ'ה נמצאו לא רק באתרים ארכאולוגיים מרכזיים בחוף הצפוני, כמו ואקה דה לה לונה, ואקה דל סול וואקה רחאדה, אלא גם בכפרים קטנים ובאתרי קבורה שאינם מתועדים.
לפחות 500 כלי חרס של המוצ'ה כוללת נושאים מיניים. המעשה המתואר בתדירות הגבוהה ביותר הוא יחסי מין אנאליים, כאשר סצנות של חדירה לנרתיק נדירות מאוד. רוב הזוגות הם הטרוסקסואלים, עם איברי מין מגולפים בקפידה כדי להראות כי פי הטבעת, ולא הנרתיק, הוא שנחדר. לעיתים קרובות, מתואר תינוק בזמן הנקה כאשר בני הזוג מקיימים יחסי מין. פלשיו מיוצג לפעמים, אבל קונילינגוס נעדר. יש כלי חרס המתארים שלדים של גברים מאוננים, או שנשים חיות מבצעות עבורם אוננות.
מכיוון שהשקיה הייתה מקור העושר והיסוד של האימפריה, תרבות המוצ'ה הדגישה את חשיבות מחזור המים בטבע והזרימה. בהרחבה על כך תיארו יצירות אמנות של מוצ'ה לעיתים קרובות מעבר נוזלים, במיוחד נוזלי חיים דרך פתחי אנוש פגיעים. יש אינספור דמויות של לוחמים מובסים שמאבדים נוזלי חיים דרך האף שלהם, או קורבנות חסרי ישע שמוציאים את עיניהם על ידי ציפורים או שוביהם. תמונות של עבדי מין שבויים עם פתחים פעורים ונוזלים דולפים מתארים חשיפה קיצונית, השפלה ואובדן כוח.
הצביעה של כלי החרס של המוצ'ה היא לעיתים קרובות פשוטה, עם גוון שמנת צהבהב ואדום עשיר המשמש כמעט אך ורק על חלקי עילית. כמעט ואין שימוש בלבן ושחור. המוצ'ה ידועים בכלי החרס שלהם דמוי הדיוקנאות המדויקים. נראה שדיוקנאות כלי החרס מייצגים אנשים ממשיים. רבים מהדיוקנאות הם של אנשים עם עיוותים פיזיים או פגמים גנטיים.
ייתכן שהפרטים הריאליסטים בקרמיקה של מוצ'ה עזרו להם לשמש כמודלים דידקטיים. דורות מבוגרים יכולים להעביר ידע כללי אודות הדדיות והתגלמות לדורות הצעירים באמצעות תיאורים כאלה. הסירים עם תיאורי המין היו יכולים ללמד על הולדה, הנאה מינית, ונורמות תרבותיות וחברתיות.
תרבות חומרית > אריגה

המוצ'ה טוו בדים, בעיקר באמצעות צמר מוויקוניה ואלפקה. למרות שיש מעט דוגמאות ששרדו לכך, לצאצאי בני המוצ'ה יש מסורות אריגה מוצקות.
תרבות חומרית > עיבוד מתכות

המוצ'ה גילו גם תהליכי עיבוד מתכות, ששימשו לכיסוי כלי נחושת שנמצאו באתר "לומה נגרה" בשכבות דקות של זהב או כסף. ניסיונות מודרניים הצליחו לשחזר תהליך ציפוי כימי דומה באמצעות מים רותחים ומלחים שנמצאו באופן טבעי באזור.
גלריה

אטמי אוזניים משובצים אבנים יקרות
כלי חרס המתאר פלשיו סביב שנות 300
 מויזאון לרקו בלימה
כלי חרס המתאר מין אנאלי
סיר של המוצ'ה המתאר לוחם, המוזיאון הבריטי, לונדון
קישוט בצורת סהר עם עטלף סביב שנות 300, מוזיאון ברוקלין, ברוקלין
מסכת סגסוגת נחושת עם צדפים, מוזיאון האמנות וולטרס, בולטימור
סכין נחושת עם ידית דמוית אדם מתפרקת, מוזיאון האמנות וולטרס, בולטימור
כיסוי ראש של מוצ'ה עם קישוטים חתוליים, שנת 400, מוזיאון לרקו, לימה
שרשרת מוצ'ה מזהב עם פרצופים חתוליים, מוזיאון לרקו, לימה
משרוקית זהב של מוצ'ה עם טורקיז המתארת לוחם, מוזיאון לרקו, לימה
מסכת מוצ'ה מברונזה וצדפים המתארת את הגיבור אי אפאק
סכין טקסית מנחושת, המאה ה-3 עד ה-7, מוזיאון המטרופוליטן לאמנות, ניו יורק